b"\n_START_ARTICLE_\nTrixie Mattel\n_START_PARAGRAPH_\nBrian Michael Firkus, paremmin tunnettu taiteilijanimell\xc3\xa4 Trixie Mattel (s. 28. elokuuta 1989) on yhdysvaltalainen drag queen, laulaja, koomikko ja tv-persoona. Mattel tunnetaan RuPaul\xe2\x80\x99s Drag Race -sarjan seitsem\xc3\xa4nnen kauden kilpailijana ja Rupaul's Drag Race: All Stars kolmannen kauden voittajana, sek\xc3\xa4 esiintymisest\xc3\xa4\xc3\xa4n web-sarjassa UNHhhh ja sen Viceland-jatkossa Trixie & Katya Show yhdess\xc3\xa4 juontajan Katya Zamolodchikovan kanssa. Mattelin ensimm\xc3\xa4inen albumi, Two Birds, julkaistiin 2017, jonka j\xc3\xa4lkeen h\xc3\xa4nen toinen albuminsa, One Stone, julkaistiin 2018."